Source: http://www.bihon.ro/miercuri-csm-leonardo---csu-cuadripol-brasov/aradon-news-editor4-20070306-115358
Timestamp: 2019-07-23 01:03:36+00:00

Document:
Miercuri, CSM Leonardo – CSU Cuadripol Braşov - BIHON
Miercuri, CSM Leonardo - CSU Cuadripol Braşov
Miercuri, CSM Leonardo – CSU Cuadripol Braşov
6. martie 2007 10:55
ORADEA – CSM Leonardo primeşte pe teren propriu vizita echipei CSU Cuadripol, într-un meci contând pentru etapa a XXII-a a Diviziei A de baschet masculin. Baschetbaliştii orădeni sunt favoriţii cerţi ai întâlnirii.
Elevii antrenorilor Kósa Zoltán şi Veres Attila sunt favoriţii indiscutabili ai întâlnirii, dar ei mai au doar şanse teoretice pentru a „prinde” turneul play-off. Zestrea foarte săracă de puncte acumulată în turul campionatului şi-a pus amprenta asupra situaţiei din clasament a echipei orădene. CSM Leonardo a avut evoluţii mult schimbate în bine în retur, dar handicapul nu a mai putut fi recuperat.
Chiar şi în retur, orădenii au jucat bine pe teren propriu, dar n-au reuşit să câştige în deplasare, cu excepţia victorie cu West Petrom Arad. Partidele-cheie de afară, cu CS Otopeni şi BCMUS Argeş Piteşti, care trebuiau câştigate pentru a putea accede la turneul play-off, au fost pierdute. În aceste condiţii, CSM Leonardo are acum şanse foarte reduse de clasare pe locul VIII.
Partida CSM Leonardo – CSU Cuadripol Braşov are loc miercuri, la Sala Sporturilor „Antonio Alexe”, cu începere de la ora 18. Meciul va fi condus de brigada de arbitri Gabriel Roceanu (Bucureşti) – Bertalan István (Cluj-Napoca), Răzvan Puf (Arad), comisar FR Baschet fiind Romi Stănciulescu (Târgovişte).

References: CSM 
 CSM 
 CSM 
 CSM 
 CSM 
 CSM 
 CSM